《宜男草》
宋代·陈三聘

摇落丹枫素秋后。舞长亭、尚余衰柳。别梦回、忆得霜柑分我，应衰有、浓香噀手。

宿酲谁解三杯酒。晓山横、望中衔斗。人去也、纵得相逢似旧，问当日、红颜在否。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。